**5. gaia:**

**GALDE SORTA**

***DIAPO:*** Galde sorta 2018

**Galde sorta ikerketa estrategia gisa**

Galde-sorta, populazio zehatz baten ahozko aitorpenetan oinarrituriko ikerketa-teknika da.

Gizabanakoen lagin zabal batetik informazio lortzeko prozedura 'estandarizatua' gisa defini daiteke.

Aurrekodifikaturiko galde-sortaren galderek eskuragarria den informazioa mugatzen dute.

**EZAUGARRIAK:**

Galde sortan definitzen dituzten ezaugarriak hauexek dira:

* Galde-sortan, zuzena ez den behaketa baten bidez lortzen da informazioa hau da, elkarrizketatuak diren gizabanakoen ahozko erantzunen bidez.
* Informazioa auzi kopuru zabal bati buruzkoa da. Informazio horrek iraganeko edo eguneko ezaugarri objektiboa(egitateak) eta subjektiboak(iritziak, jarrerak) izan ditzake bere baitan.
* Gizabanakoen erantzunak konparatu ahal izateko, informazioa modu egituratu batean jasotzen da.
* Elkarrizketatua den gizabanako bakoitzari, galdera berdinak eta ordena berdinean egiten zaizkie.

Erantzunak taldekatu eta kuantifikatu egiten dira euren arteko erlazioak aztertzeko teknika analitiko-estatistikoen bidez.

Informazioa esanguratsua izango da, laginaren diseinuan akatsik ez dagoenean edo laginarekin zer ikusirik ez daukaten beste akatsik.

**Galderen EDUKIA:**

Galderak **gure helburuak, dauzkagun hipotesiak eta gaiari buruzko teoriak kontuan hartuz prestatu behar dira.**  Oro har, galdeketek galdera zehatzak eta galdera orokorrak edo identifikazio galderak izaten dituzte.

* ***Galdera zehatzak:***

Ikertu nahi den gaiarekin zerikusi zuzena dute, eta desberdinak dira ikerketa bakoitzean. Ikerketaren muina dira.

Galdera hauek aztertzen ari garen gaiaren teoria orokorretatik, gaiarekin harremana duten pertsonen iritzietatik, sakoneko elkarrizketa edota eztabaida taldeetan lortutako informaziotik, aldizkarietatik edota liburuen eduki azterketatik eta ikertzaileen intuiziotik atera daitezke.

* ***Galdera orokorrak*** edo ***identifikazio galderak:***

Talde eta pertsona desberdinen arteko desberdintasunak aurkitzeko sartzen dira galdeketan, eta berdin antzerakoak dira ikerketa guztietan.

Gehien erabiltzen diren identifikazio galderak honako hauek dira: sexua, adina, diru sarrerak, hezkuntza maila, lanbidea, egoera zibila, etxebizitzaren propietatea, etxean bizi direnen kopuru eta ordena, alderdi politikoekiko atxikimendua, inkestatuen zein euren gurasoen jatorria (bereziki Euskal Herrian asko diskriminatzen duten identifikazio galderak dira), inkestatuak toki batean bizitzen daraman denbora, elkarte eta taldeetan duen partaidetza...

**Galde-sorta MOTAK:** Aurrez aurreko galde-sorta, telefonoz egindako galde-sorta; postaz egindako galde-sorta eta sarean zabaldutakoa hain zuzen ere.

Arau zehatzik ez badago ere, gomendagarria da inkestatzaile bitartez egiten diren inkestek 45 minutu baino gehiagokoak ez izatea eta telefonikoak inoiz ere ez 20 minututik goragokoak.

Posta bitartez bidaltzen diren galdeketak ezin dituzte 10 orrialde baino gehiago izan.

Zein galde sorta mota aukeratuko den erabakia hartzerakoan kontuan izaten da ikerketaren xedeak eskuratzerako garaian ondoen egokitzen dena. Bereziki:

* Lantzen diren gaia edo gaiak
* Beharrezkoa den galde-sortaren zabalera eta konplexutasuna
* Ikerketaren unibertsoa osatzen duen intereseko populazioa
* Egin ahal izateko dagoen denbora epea
* Giza-baliabide eta baliabide ekonomikoak

Galdera-sortaren DISEINUA: GALDERA MOTAK

* **Galdera itxiak:**

Galde sorta diseinatzerakoan erantzun mugatuak dauzkaten galderak, galdera itxiak edo aurrekodifikatuak dira.

Ikertzaileak erantzunen aukera ezberdinak zeintzuk izan behar diren ezartzen ditu. Elkarrizketatuak emandako aukeren aurrean soilik esaten su zein den bere iritzia ondoen islatzen duena.

Erantzunak bertikali zerrendatzen dira. Erantzun bakoitzari zenbaki bat esleitzen zaio. Zenbaki hau, zenbakizko kodea da, eta ahozko erantzuna datu-fitxategi batera transferitzeko zein ondorengo analisi estatistikorako ezinbestekoa dugu.

*Adibidea:*

* 01. G – Sexua
  + Gizonezkoa 1
  + Emakumezkoa 2

Galdera itxiek dituzten ABANTAILAK:

* Bere erregistrorako arintasuna eta erosotasuna. Hots, galdera itxi baten erantzuna jasotzea ireki batena baina errazagoa eta arinagoa baita
* Galdetzen denari buruz garrantzitsutzat jotzen denaren inguruan elkarrizketatuen erantzunak kontzentratzea
* Kanpo-lana amaitu eta segituan erantzunaren grabaketa ordenagailuan egin ahal izatea
* Anbiguotasuna baztertzeaz gain konparaketa errazten du erantzunak modu berdintsuan planteatuta egoteak.

Galdera itxiek ere badituzte DESABANTAILAK:

* Galdera itxiek erantzun aukera murrizten dute. Hau da, erantzunen aukerak ez dira beti erantzun posibleen ugaritasunanera egokitzen. Zentzu ezkor batean jasotako informazioa sinplifikatu egiten dute.
* Galdera itxi baten diseinua galdera ireki batena baino nekagarriagoa da, ikertzaileari ikertzen duen errealitatea aldez aurretik ezagutzea eskatzen baitio. Ezta soilik galdera formulatzea, baizik eta zein erantzun-kategoriak aukeratu, zein neurketa-maila eta kode esleitu ere bai.
* **Galdera irekiak:**

Galdera irekiak erabilgarritasun handikoak izan daitezke ikertzen den gaiari buruz informazio askorik ez dagoenean.

Ikertzaileak ez ditu aurreikusten auzi bati buruzko erantzun posible guztiak, erantzunen zerrenda oso luzea delako

*Adibidea:*

* 10G – Pasa den asteburuan zein telebista saio ikusi zenituen?............................................................................................................................................................................................................................................................................................

*Adibidea:*

* Zein iritzi duzu hauteskunde kanpainei buruz? ………………………………………………………………………………………………………………………………………………………………………………………………………………………………………………………………………………………………..
  + Hauen desabantaila, denboran eta diruan koste handiagoak izatearena, erantzun ´libreak´ beste kategorietan laburbildu behar direlako.

Aurretiaz emandako erantzun bat gehiago argitu nahi denean erabiliko ditugu galdera irekiak, portaera zehatz baten arrazoiak ezagutzeko.

*Adibidea:*

* 05G – Etorkizunean etxebizitzaz aldatzea pentsatuta daukazu?
  + Bai 1
  + Ez 2
    - Zergatik?.............................................................................................................

Aldagai baten zenbakizko balio zehatza ezagutu nahi denean ere erabiliko ditugu galdera irekiak.

*Adibideak:*

* 02G – Zenbat neba-arreba dituzu?...............................................................................................
* 01G – Urte eginak…………………………………………………………………………………………………………………….

Galdera irekiak lau ABANTAILA dituzte:

1. Ikertzen ari denari buruz informazio gehiago eskaintzen dute
2. Formulazioa errazagoa da
3. Galde-sortan espazio gutxiago betetzen dute
4. Elkarrizketatuak informazioa ematen digu bere hitzak erabiliz.

Laburbilduz, galdera mota baten edo bestearen AUKERAKETA honako hiru funtsezko faktoreen araberakoa izango da:

1. Ikertzaileak kodifikaziorako eman nahiko dituen baliabideak eta denbora
2. Ikertzaileak nahiko duen erantzunen zehaztapen gradua
3. Ikertzailearen, ikertzen ari denari buruz, aurretiko ezagutza.

**GALDEREN FORMULAZIOA**

Galdetegi baten arrakasta neurketa-prozesura ondo egokitzean datza, kontzeptu teorikoen operazionalizazioa galde-sortaren galdera zehatzetan. Hori dela eta, gomendatzen da behar den denbora ematea inkesta diseinatu baino lehenagoko pausoetan.

Galderen formulazioan erabiltzen den hizkera oso garrantzitsua da, batez ere aldez aurretik existitzen diren galderak ez badira aurretik egindakoak, hau da, galdera berriak planteatzerakoan.

Beraz, galderak formulatzerako garain kontuan izan beharreko gomendioak honako hauek dira:

* Galdera bat idatzi baino lehenago, ikerketaren helburuak lortzeko zenbateraino izango den erabilgarria baloratu beharra dago.
* Galdera laburrak eta ulerterrazak izan daitezela. Elkarrizketatuko dugun populazioaren ikasketa-maila eta hiztegia oso heterogeneo izan daitekeelako, eta beti aldez aurretik ezaugarri horiek ezagutzea ez delako posible izango.
* Hitz anbiguoak ekiditea.
* Estereotipoak sor ditzaketen hitzak ez erabiltzea. Esaterako, arrazakeria maila neurtu nahi izanez gero, ez ditugu galdera zuzenak erabiliko. Esaterako: arrazista al zara?, zeharkako galderak erabiltzea, esaterako, zure seme-alabak eramango zenituzkete ijitoak ikasten diren eskola batera?
* 'Aditu' baten autoritatea erabili portaera justifikatzeko. Esaterako, osagile askok diote, ardoa edateak bihotzeko izateko probabilitateak murrizteaz gain digestioa errazten duela ere. Jatorduetan ardoa edaten duzu? Zein maiztasunaz?
* Zergatik ez egitearen arrazoiak. Elkarrizketatuei sozialki desiragarriak diren portaerak (auto gidatzean segurtasunezko gerrikoa jarrita eramatea) ez egiteko arrazoiak emanez. Esaterako, segurtasunezko gerrikoa jarrita eramatea deserosoa da eta gainera ez zara ondo ailegatzen agintetara. Autoa gidatu duzun azken aldian, jarrita zeneraman segurtasunezko gerrikoa?
* Erantzuteko zailak diren auziei inguruko egiazko informazioa eskuratzeko erantzun malguak eskaintzea. Malgutasun hori lortzeko gomendioak hauexek lirateke:
* Portaera zehatz bat arrunta bezala agerraraztea. Esaterako: oso lasaiak diren gurasoak ere noizean behin beren seme-alabekin haserretzen dira. Azken zazpi egun hauetan zure seme-alabek zerbait egin dute zu haserretzeko
* Galderak modu ezkorrean ez idaztea.
* Galderak aldi berean auzi batzuei buruz ez daitezela izan. Esaterako: gabonetan etxekoekin afaldu eta dibertitu egin zinen? Baliteke lehenengo zatiarentzat baiezko erantzuna izatea eta aldiz, bigarrenarentzat ezezkoa.

Beraz, bi galdera ezberdinak egin beharko genituzke:

* + Gabonetan etxekoekin afaldu zenuen?
    - Bai 1
    - Ez 2
  + Ondo pasatu zenuen?
    - Bai 1
    - Ez 2